jkorsvik/nowiki_second_scrape_merged huggingface dataset:
Peter Duesberg

Peter H. Duesberg (født 2. desember 1936) er en tysk-amerikansk molekylærbiolog og professor i molekylærbiologi og cellebiologi ved University of California, Berkeley. Han er kjent for sin pionérforskning på genetiske aspekter ved kreft, senere for sin hypotese om at hiv-viruset er harmløst og ikke forårsaker sykdommen aids.
Duesberg mottok anerkjennelse tidlig i sin karriere for sin forskning på onkogener og kreft. Sammen med Peter Vogt oppdaget han at kreftfremkallende virus hos fugler hadde ekstra genetisk materiale sammenlignet med virus som ikke forårsaket kreft, og dannet en hypotese om at denne genetiske forskjellen bidra til utvikling av kreft. Ved en alder av 36 år ble Duesberg gitt tittelen tenure ved University of California, Berkeley, og 49 år gammel ble han valgt inn i National Academy of Sciences. Han mottok utmerkelsen Outstanding Investigator Grant (OIG) fra National Institutes of Health i 1986.
Selv om Duesberg blant sine forskerkolleger var kjent for å gå sine egne veier var det først i mars 1987 han fikk stor oppmerksomhet. Duesberg publiserte da en artikkel i  Cancer Research med tittelen "Retroviruses as Carcinogens and Pathogens: Expectations and Reality". I denne og flere påfølgende publikasjoner lanserte han sin hypotese om at aids er forårsaket av bruk av legemidler og at hiv bare var et harmløst virus som fulgte med på lasset. Dette i sterk kontrast til den vitenskapelige konsensus som sier at hiv forårsaker aids. Duesbergs påstander har blitt vurdert og tilbakevist av det vitenskapelige miljø. Gjennomganger i  Nature and Science konkluderte med at disse hypotesene var lite overbevisende og basert på selektiv lesing av den medisinske litteratur, og selv om Duesberg hadde rett til å være av en annen oppfatning hadde han ingen kredibilitet fordi han manglet evne til å vurdere bevisene for at hiv fører til aids.Duesbergs synspunkt var en av de viktigste referansene for Sør-Afrikas strategi mot aids under president Thabo Mbeki som også fornektet at hiv forårsaker aids. Duesburg var en del av Mbekis faglige panel som ble opprettet i 2000. Dette ble avgjørende for Mbeki-regjeringens valg i forhold til å nekte relevant medisinering av hivsmittede, og man har i etterkant stipulert at denne feilvurderingen resulterte i flere hundre tusen dødsfall som kunne ha vært forhindret dersom Sør-Afrika iverksatte tiltak som ble innført i nabolandene. Duesberg har bestridt disse konklusjonene i en artikkel i tidsskriftet Medical Hypotheses, men utgiveren  Elsevier trakk senere tilbake Duesbergs artikkel grunnet manglende nøyaktighet, moralske grunner, samt at den feilet på fagfellevurdering. Hendelsene utløste en serie av klagemål mot Duesbergs arbeidsgiver som igangsatte en etterforskning av ham i 2009 for misbruk av sin stilling. Etterforskningen ble avsluttet i 2010 etter at universitetets administrasjon ikke kunne finne tilstrekkelig dokumentasjon til å anbefale disiplinær reaksjon.


== Referanser ==


== Eksterne lenker ==
The Controversy over HIV and AIDS, en serie på fem artikler publisert i Science som systematisk tar for seg og diskrediterer Duesbergs synspunkt.
SPARC M7

SPARC M7 er en 64-biter RISC mikroprosessor som utvikles av Oracle Corporation. SPARC M7 ble lansert den 26.  oktober 2015 og er basert på spesifikasjonene SPARC Versjon 9 og OpenSPARC Architecture 2015. Mikroprosessoren benyttes i tjenere.
SPARC M7 er en prosessor med 32 kjerner og 256 tråder. Den er tilgjengelig i datamaskiner med opptil 8 mikroprosessorer; dette gir 256 kjerner og 4 096 tråder.
Hver kjerne har 32 Kb nivå-1 hurtigminne: 16 Kb for data og 16 Kb for instruksjoner. Kjernene er organisert i clustere på fire. Hvert cluster har 256 Kb nivå-2 cache, som tilsvarer totalt 2 Mb nivå-2 cache. I tillegg har mikroprosessoren 64 Mb nivå-3 cache delt mellom alle 32 kjernene.Mikroprosessoren blir produsert med 20 nanometers transistorteknologi.


== Referanser ==
St. John’s Cathedral (Belize City)

St. John's Cathedral er en anglikansk katedral i Belize City. Den blei bygd mellom 1812 og 1820 av murstein som hadde blitt brukt som ballast ombord på skip. Det var den første kirka som ble bygd i det som på den tida var Britisk Honduras.


== Eksterne lenker ==
(en) St. John's Cathedral, Belize City – kategori av bilder, video eller lyd på Commons
Regjeringshuset i Belize City

Regjeringshuset (engelsk: Government House) er ei historisk bygning i Belize City. Den ble oppført i 1812 og var den første residensen til guvernøren av Britisk Honduras, og seinere til generalguvernøren av Belize.
Etter at regjeringa flytta til den nyanlagte hovedstaden Belmopan i 1961 som følge av ødeleggelsene til orkanen Hattie, ble bygninga omgjort til lokale for sosiale arrangementer og gjestebolig for utenlandske besøkende. Det er i dag kulturmuseum (House of Culture Museum), og er byens best bevarte eksempel på kolonial arkitektur.


== Eksterne lenker ==
Offisielt nettsted 
(en) Government House, Belize City – kategori av bilder, video eller lyd på Commons
More Tomorrow

More Tomorrow er ei bygd i distriktet Cayo i Belize. Ved folketellinga i 2010 hadde den 154 innbyggere fordelt på 28 husstander. Bygda befinner seg om lag 10 kilometer fra George Price Highway.
Navnet More Tomorrow betyr «mer i morgen» på engelsk, og kommer av at den ligger langs Belizeelva, som da bygda ble grunnlagt, var den eneste veien mellom San Ignacio og Belize City. Turen tok mellom sju og fjorten dager med båt, og mange steder langs elva fikk navn etter de reisendes opplevelser.
Stedets første bygdråd ble etablert i 1966.


== Eksterne lenker ==
Historien til More Tomorrow
Holmenfjorden

Holmenfjorden er en sidearm av Indre Oslofjord, nord i Asker kommune i Viken. Den har innløp mellom Konglungen i vest og Langåra i øst, og strekker seg to kilometer nordover til Holmen, som fjorden har navn etter. Ved innløpet går Leangbukta inn mot vest. På østsiden av fjorden ligger Brønnøya og Nesøya. Det er bebyggelse rundt hele Holmenfjorden. Største dybde er 68 meter, ved innløpet til fjorden.


== Referanser ==
Rivalen

Rivalen er en norsk TV-film, regissert av svenske Hans Dahlin. Manuset ble skrevet av Klaus Hagerup, etter en idé av Kirsten Sørlie. Rivalen ble sendt i Fjernsynsteatret 15. desember 1970.


== Handling ==
Filmen handler om en enslig far og hans sønn. En selskapslek på sønnens 21-årsdag utvikler seg til det endelige oppgjøret mellom de to.


== Syn ==
Jo Ørjasæter bedømte filmen slik i boka Fjernynsteatret : til glede og forargelse:

Kjernen i teksten var det problemfylte og innviklede forholdet mellom en enslig far og hans sønn. Spennende nok, og utmeislet i atskillige virkningsfulle enkeltscener, men helheten falt fra hverandre, for innimellom gikk stykket seg vill i detaljer som virket betydningsfulle uten å være av større betydning. Til en viss grad ble oppsetningen reddet av et ypperlig spill i de to rollene, med Arne Lie og Klaus Hagerup selv.


== Rolleliste ==
Arne Lie - Anker
Klaus Hagerup - Jan
Svein Scharffenberg - Svein
Eva von Hanno - Rita
Marit Hamdahl - Nina
Anne-Mari Dahle - Serveringsdamen


== Referanser ==


== Eksterne lenker ==
(en) Rivalen på Internet Movie Database 
(no) Rivalen på NRK TV
Knut Holte (forfatter)

Knut Holte (født 19. september 1949) er en norsk forfatter og lyriker, bosatt i Harstad.
Holte har også skrevet sangtekster og melodier, og har blant annet samarbeidet med gitaristen Harald Markussen. Han driver sin kulturvirksomhet registrert som «Knut Holte Tekst og Musikk».


== Bibliografi ==
Vindtid, lyrikk, Gyldendal (1977)
Reis deg og syng, lyrikk, Gyldendal (1978)
Vinterhimmel, lyrikk, Gyldendal (1982)
Blå drage, lyrikk, Tiden (1991)
Utanfor byen, lyrikk, Solum (1996)


== Diskografi ==
Blues og ballade, med Harald Markussen (2011)


== Referanser ==


== Kilder ==
Presentasjon av Knut Holte i Forfatterkatalogen på Forfattersentrums nettsider
Presentasjon av Knut Holte på Litteraturnett Nord-Norges nettsider
Knut Olav Homlong

Knut Olav Homlong (født 21. mai 1969 i Geiranger) er en norsk språkkonsulent og romanforfatter, bosatt i Stavanger.
Homlong har en cand.mag. fra Universitetet i Bergen, der han studerte nordisk og datalingvistikk. I årene 2002 til 2005 tok han forfatterstudiet ved Universitetet i Tromsø. 
Han har jobbet som oversetter og forlagskonsulent, både med nynorsk og bokmål. Fra 2006 til 2009 arbeidet han som tekstforfatter i reklamebyrået Drivkraft.


== Bibliografi ==
Romklang, roman, Damm (2006)
Rett skal være rett: Charles Tjessems råeste varer, kokebok, med Tom Haga og Johannes Worsøe Bergo, Press (2006)


== Kilder ==
«Knut Olav Homlong», Forfatterkatalogen på Forfattersentrums nettsider Arkivert 22. desember 2015 hos Wayback Machine.
«Knut Olav Homlong», allkunne.no
Ildri Honne

Ildri Honne (født 10. mai 1943) er en norsk romanforfatter, bosatt i Odnes i Oppland.
I 1998 var hun en av seks kunstnere som fikk Oppland fylkeskommunes kunstnerstipend.


== Bibliografi ==
Rød puls, roman, Aschehoug (1989)


== Kilder ==
Presentasjon av Ildri Honne i Forfatterkatalogen på Forfattersentrums nettsider
Star Wars: Battlefront (2015)

Star Wars: Battlefront er et første- og tredjepersons action videospill som er fokusert på kampene i Star Wars-filmene. Spillet er utviklet av EA Digital Illusions CE (DICE) og publisert av Electronic Arts. Det er den tredje store utgivelsen i Star Wars: Battlefront serien og blir betraktet som en reboot av de tidligere spillene fremfor en oppfølger. Spillet ble utgitt på verdensbasis i november 2015.


== Gameplay ==
Star Wars: Battlefront er et actionspill spilt fra første- eller tredjepersons synsvinkel. Spilleren kan skifte mellom synsvinkelene på samme måte som de tidligere spillene i serien. Tilgjengelige planeter er Hoth, Tatooine, Endor og Sullust. For å navigere banene kan spilleren ta i bruk et spekter med kjøretøyer, inkludert både luft- og landbaserte kjøretøyer. Slagene er planetbaserte og hindrer spillerne fra å utforske det ytre rom. Spillernes våpen, karakterer, utstyr og evner kan egendefineres. Ettersom nye våpen blir opplåst kan spillerne dele dem med deres lagkamerater. Battlefront innehar ikke funksjonen hullsikte, men tillater spillere til å zoome inn for bedre treffsikkerhet.Spillet lar spillerne velge mellom å styre en soldat fra opprøreralliansen eller en stormtrooper fra det galaktiske imperiet. Andre karakterer fra filmene som kan bli styrt inkluderer Darth Vader, Luke Skywalker, Boba Fett, Leia Organa, Han Solo og Darth Sidious. ikke-spillbare karakterer som R2-D2 og C-3PO gjør begge opptredener. Spillet inkluderer samarbeids oppdrag som kan spilles offline, men det ekskluderer en historie modus. Spillerne kan gjennomføre oppdrag både mot andre spillere og mot boter. split screen er tilgjengelig på konsoller. Spillets online flerspiller modus støtter opp til 40 spillere i en og samme kamp og man kan velge 15 forskjellige flerspillerbaner. Disse banene er fordelt på 5 forskjellige lokasjoner fra Star Wars universet: Hoth, Tatooine, Endor, Sullust og Jakku.


== Mottagelse ==
Star Wars: Battlefront mottok blandede anmeldelser. Nettsider som GameRankings og Metacritic kalkulerte frem poengsummene 74,54 % basert på 24 anmeldelser og 75/100 basert på 33 anmeldelser på Xbox One. PlayStation 4 versjonen fikk 74,49 % basert på 34 anmeldelser og 72/100 basert på 53. Microsoft Windows versjonen fikk derimot 66,75 % basert på 8 anmeldelser og 71/100 basert på 15.


== Referanser ==


== Eksterne lenker ==
(en) Star Wars: Battlefront på Steam 
(en) Star Wars: Battlefront hos MobyGames 
(en) Star Wars: Battlefront på Metacritic 
(en) Star Wars: Battlefront på Metacritic 
(en) Star Wars: Battlefront på Metacritic 
(en) Star Wars: Battlefront på OpenCritic 
(en) Star Wars: Battlefront på Internet Movie Database 
(en) Star Wars: Battlefront på Behind The Voice Actors 
(en) Star Wars: Battlefront hos Giant Bomb 
(en) Star Wars: Battlefront hos Internet Game Database
Anne Lise Kolnes Hope

Anne Lise Kolnes Hope (født 16. april 1975) er en norsk barnebokforfatter, oppvokst og bosatt på Sola utenfor Stavanger.
Hope er utdannet sosionom. Hun har erfaring fra både skole og institusjon, der hun har arbeidet med barn med spesielle behov.


== Bibliografi ==
Du kan vaske do!, barnebok, Gyldendal (2011)


== Referanser ==


== Kilder ==
Presentasjon av Anne Lise Kolnes Hope i Forfatterkatalogen på Forfattersentrums nettsider
Leif Høghaug

Leif Høghaug (født 6. juni 1974) er en norsk forfatter og lyriker, bosatt på Gran på Hadeland.
Høghaug har hovedfag i litteraturvitenskap fra Universitetet i Oslo og har undervist ved UiO og forfatterstudiet ved Høgskolen i Telemark (Bø). Han har vært redaktør i Bokvennen Forlag og han har skrevet for flere aviser og tidsskrifter.Høghaug debutere som skjønnlitterær forfatter i 2012 med diktsamlinga Fama. Han har tidligere oversatt bøker til norsk og vært redaktør for flere bøker. 


== Bibliografi ==
Fama, lyrikk, Kolon (2012)
Kommunion 2017, lyrikk, Samlaget (2017)
Pedagogikk, dikt og prosa, Forlaget Beijing Trondheim (2019)
Kælven, roman, Samlaget (2019). Tysk oversettelse: Der Kälberich, Verlag die Brotsuppe (2021)
Smaksdommeren: Et sokratisk kammerspill, Litterært Kollektiv (2020)Gjendiktning/oversettelseJulian Talamantez Brolaski: Det virkelige og andre dikt, Forlaget Beijing Trondheim (2015)
Karl Marx og Friedrich Engels: Det kommunistiske partis manifest, Sentralkomitéen (2016)
Julian Talamantez Brolaski: Råd til dei elskande, Samlaget (2018)
Slavoj Zizek: Pandemi! Covid-19 ryster verden, Solum Bokvennen (2020)
James Joyce: Finnegans Wake: fyrste bok, fyrste kapittel, Samlaget (2022)


== Referanser ==


== Kilder ==
Presentasjon av Leif Høghaug i Forfatterkatalogen på Forfattersentrums nettsider
Romsjøen

Romsjøen er en innsjø i øvre del av Mangenvassdraget øst for Årnes i Viken. Vannet ligger over marin grense i et område med kalkfattig berggrunn, noe som gjør vannet sårbart for sur nedbør. Vannet har av denne grunn vært kalket med 24 tonn kalk årlig fra 1995.Vannet har tilsig fra Fjugåa i vest og utløp i sørøst, via Kjeppen, Handsjøen og Handsjøåa til Bjørknessjøen.
Romsjøen var åsted for et flyhavari den 15. juli 1931, der en flysoldat omkom.


== Referanser ==
Yan (navn)

Yan er et fornavn for begge kjønn.


== Etymologi ==
Mannsnavnet Yan er en bulgarsk og hviterussisk form av Johannes, som har hebraisk opprinnelse og betyr «Gud er nådig».
Yan er også et kinesisk navn for begge kjønn som betyr «tåke», «svale» eller «yppig».


== Utbredelse ==
Tabellen nedenfor gir en detaljert oversikt over populariteten til kvinnenavnet Yan og varianter av dette i noen av de landene hvor statistikk er tilgjengelig.
Tabellen nedenfor gir en detaljert oversikt over populariteten til mannsnavnet Yan og varianter av dette i noen av de landene hvor statistikk er tilgjengelig.


== Kjente personer med navnet ==
Personene i listene er ordnet kronologisk etter fødselsår.


=== Kvinner ===
Li Yan (syklist) (født 1980), kinesisk syklist
Xu Yan (født 1981), kinesisk judoka
Guo Yan (født 1982), kinesisk bordtennisspiller
Zhou Yan (født 1982), kinesisk curlingspiller
Bi Yan (født 1984), kinesisk fotballspiller
Poon Lok Yan (født 1991), hongkongkinesisk badmintonspiller
Zhang Yan (født 1992), kinesisk skiskytter
Ng Yan Yee (født 1993), malaysisk stuper


=== Menn ===
Wei Yan (død 234), kinesisk general
Sima Yan (236–290), kinesisk keiser
Jiang Yan (444–505), kinesisk dikter
Yan Friis (født 1952), norsk journalist, humorist og forfatter
Mo Yan (født 1955), kinesisk forfatter og nobelprisvinner
Yan Dhanda (født 1998), engelsk fotballspiller


== Referanser ==


== Eksterne lenker ==
(en) Behind the Name: Yan
(en) Think Baby Names: Yan
Den danske Gullkysten

Den danske Gullkysten (dansk: Danske Guldkyst, eller Dansk Guinea) var de koloniene som Danmark-Norge kontrollerte på Gullkysten ved Guineabukta i Afrika, i det som utgjør dagens sørøstlige Ghana. Området ble kolonisert av den dansk-norske flåte, først under indirekte styre av handelskompaniet Vestindisk-guineisk Kompagni og senere som en kronkoloni av kongeriket Danmark-Norge.
Danmark solgte i 1850 sine fem danske gullkystbosetninger og fort til Storbritannia og de ble deretter innlemmet i den britiske Gullkysten.


== Historie ==

Fra 1674 til 1755 ble bosetningene styrt av Vestindisk-guineisk Kompagni.


=== Salg ===
Handelsfortene ble tilbudt Storbritannia flere ganger før det i 1849 kom i stand avtale om salg mellom de to landene. Den 31. desember 1849 ble en traktat om overdragelse av handelsfortene for 10 000 pund undertegnet. Salget omfattet også kanoner og lagre ved fortene. Det britiske Underhuset godkjente salgstraktaten 19. juli 1850. Den 11. september 1850 ratifiserte de to statene avtalen samtidig som Storbritannia betalte for kjøpet.Før formalitetene var kommet i orden fant overdragelsen av fortene sted. Christiansborg ble, som det første av handelsfortene, overlatt til britene 6. mars 1850. Deretter overtok Storbritannia fort etter fort, inntil Prøvestenen, som det siste, ble overført 30. mars 1850.


== Festninger og bosetninger ==


=== Hovedfort ===
De følgende fort var i Danmarks eie frem til de ble solgt til Storbritannia i 1850.


=== Midlertidige eide fort og handelssteder ===
Bortsett fra disse hovedfestningene var flere festninger og handelssteder midlertidig holdt av Danmark-Norge.


== Referanser ==


== Litteratur ==
Nørregaard, Georg: «Englands Køb af de danske Besiddelser i Ostindien og Afrika 1845 og 1850», Historisk Tidsskrift, bind 10. rekke, 3, 1934, s. 335–412. Digitalisert versjon fra tidsskrift.dk
Closing the Books: Governor Edward Carstensen on Danish Guinea, 1842-50. Oversatt fra dansk av Tove Storsveen. Accra, Ghana: Sub-Saharan Publishers, 2010.


== Eksterne lenker ==
Artikkel om den danske gullkysten under Napoleonskrigene
WorldStatesmen- Ghana
Fredrik Høyer

Fredrik Høyer (født 4. januar 1988) er en norsk skuespiller, dramatiker, forfatter og artist fra Drammen, bosatt i Oslo.
Fredrik Høyer er mest kjent for å opptre med slam-poesi og spoken word, hvor performance-aspektet inngår i selve teksten. Han er også kjent for sitt musikalske samarbeid med elektronikamusikeren Bendik Baksaas. 
Han romandebuterte med boka Månehund & fatter'n i 2014. I 2016 utkom diktsamlingen og teatermonologen Grønlandsūtraen og hadde samtidig premiere på Nationaltheatret, fremført av Fredrik Høyer. Han vant Komiprisen 2017 i klassen årets gjennombrudd, Tekstforfatterfondets lyspunktpris for 2017 og NOPAs tekstpris for 2019 for verket Fortellinga.


== Bibliografi ==
Månehund & fatter’n, roman, Aschehoug (2014)
Grønlandsūtraen, dikt, Fanfare (2016)


== Referanser ==


== Kilder ==
Presentasjon av Fredrik Høyer i Forfatterkatalogen på Forfattersentrums nettsider


== Eksterne lenker ==
(no) Offisielt nettsted 
(en) Fredrik Høyer på Internet Movie Database
Tor Fagerland

Tor Fagerland (født 11. september 1944 i Oslo) er en norsk sanger (baryton, senere tenor). Han har vært ansatt ved Den Norske Opera siden 1969. Roller inkluderer blant annet Enrico i Nattklokken, Figaro og Grev Almaviva i Barberen i Sevilla (G. Rossini), Henrik i Carl Nielsens Maskerade, Pedrillo i Bortførelsen fra Seraillet, Martin i Anne Pedersdotter, Cassio i Othello, Camille de Rossillon og Grev Danilo i Den Glade Enke, Grev Boni i Csardasfyrstinnen, Jesper i Folk og røvere i Kardemomme By
Fra 1991 var Fagerland daglig leder for Musikkteatret, Den Norske Operas Barne- og ungdomsscene i perioden 1991 - 2003, hvor han var ansvarlig for ca.130 forskjellige produksjoner. Fra samme år var han også formidlingsleder for Operaens satsing i skoleverket. Etter innflytting i det nye operahuset i Bjørvika ble han ansvarlig for Operaens mangfoldsproduksjoner og ledet gjennomføringen av ca.30 forskjellige produksjoner med flerkulturell profil i perioden 2008 - 2015. Fagerland er nå pensjonist og er aktiv som kulturskribent og produsent.


== Referanser ==


== Eksterne lenker ==
«Tor Fagerland» i Store norske leksikon
Sugarfoot (band)

Sugarfoot er en norsk musikkgruppe. Den ble dannet i 2012 av Øyvind Holm (Dipsomaniacs, Deleted Waveform Gatherings) og Hogne Galåen (Deleted Waveform Gatherings). 
Debutplaten, «This Love That We Outwore», ble spilt inn og utgitt av Crispin Glover Records i oktober samme år. Oppfølgeren, dobbeltalbumet "Big Sky Country" ble innspilt i juni 2013 og gitt ut av Crispin Glover Records i 2014.
På høsten 2014 gikk Sugarfoot i studio sammen med Hans Stenøien. Resultatet ble utgivelsen «Tonight We Bloom», utgitt av Crispin Clover Records høsten 2015.
Høsten 2015 reiste Sugarfoot, sammen med Torgeir Lund (Crispin Glover Records), til Rancho De La Luna, The Joshua Tree (Los Angeles, California) der bandet spilte inn materiale til utgivelse nr. 3.I desember 2015 ga Sugarfoot ut en 7" (samt digital release) med de to coverlåtene «I Love You All The Time» (Eagles of Death Metal) og «What So Funny About Peace, Love and Understanding» (Nick Lowe). Inntektene av salget går i sin helhet til ofrene etter terrorangrepene i Paris i november 2015.


== Medlemmer ==
Øyvind Holm – vokal, gitar
Hogne Galåen – vokal, gitar
Bent Sæther – bass (Motorpsycho/The International Tussler Society)
Roar Øien – Pedal Steel (Too Far Gone)
Thomas Henriksen – keyboards (Dipsomaniacs)
Even Granås – trommer (The International Tussler Society)


== Referanser ==


== Eksterne lenker ==
(en) Sugarfoot på Discogs 
(en) Sugarfoot på MusicBrainz
Ying (navn)

Ying (forenklet kinesisk: 颖 eller 英; tradisjonell kinesisk: 穎, 莹 eller 英) er et kinesisk kvinnenavn.


== Etymologi ==
Ying betyr «kronblad, blomst», «enestående» eller «beundringsverdig».


== Utbredelse ==
Tabellen nedenfor gir en detaljert oversikt over populariteten til kvinnenavnet Ying og varianter av dette i noen av de landene hvor statistikk er tilgjengelig.


== Kjente personer med navnet ==
Personene i listen er ordnet kronologisk etter fødselsår.

Jiang Ying (1919–2012), kinesisk operasanger
Fu Ying (født 1953), kinesisk politiker
Jiang Ying (født 1963), kinesisk volleyballspiller
Wang Ying (født 1968), kinesisk softballspiller
Ma Ying (født 1972), kinesisk softballspiller
Chen Ying (født 1977), kinesisk skytter
Lin Chia-ying (født 1982), taiwansk friidrettsutøver
Tan Ying (født 1982), kinesisk softballspiller
Zhang Ying (født 1985), kinesisk fotballspiller
Hoi Ying Karen Kwok (født 1986), hongkongkinesisk bocciaspiller
Hiu Ying Wong (født 1987), hongkongkinesisk turner
Au Sin Ying (født 1989), hongkongkinesisk fekter
Goh Liu Ying (født 1989), malaysisk badmintonspiller
Lu Ying (født 1989), kinesisk svømmer
Le Chien-Ying (født 1990), taiwansk bueskytter
Tse Ying Suet (født 1991), hongkongkinesisk badmintonspiller
Tai Tzu-ying (født 1994), taiwansk badmintonspiller


== Referanser ==


== Eksterne lenker ==
(en) Behind the Name: Ying
(en) Think Baby Names: Ying
Dilophus bispinosus

Dilophus bispinosus er en art av mygg som tilhører familien hårmygg (Bibionidae). Arten er utbredt over mye av Europa, men synes å være sjelden overalt.


== Utseende ==
En ganske liten (lengde 3–4 mm) og spinkel hårmygg. Som andre arter i slekten kammygg (Dilophus) har den to tverr-kammer av pigger på ryggsiden av forkroppen (thorax) og pigger i midten og rundt spissen av for-leggen (protibia). Hos denne arten er det to grupper av pigger på leggen, en på to pigger nær roten og en på to-tre pigger midten, slik skiller den seg fra de fleste andre europeiske arter. Beina er gulaktige hos begge kjønn, hos de øvrige europeiske artene har hannene svarte bein. Hannens kropp er svart som vanlig for slekten, hunnen er derimot okerfarget.


== Levevis ==
Lite er kjent om biologien til denne uvanlige arten, men den ser ut til å kunne finnes i noe tørrere områder enn de fleste andre hårmygg.


== Utbredelse ==
Arten er utbredt over mye av Europa og er funnet så langt nord som Skottland , men den synes alltid å være sjelden. Utenom Europa er den funnet i Israel  og den asiatiske delen av Tyrkia 


== Systematisk inndeling ==

orden Tovinger, Diptera
underorden Mygg, Nematocera
overfamilie Bibionoidea
familie Hårmygg, Bibionidae
Slekten Dilophus Meigen, 1803 Dilophus bispinosus Lundström, 1913 


== Referanser ==


== Eksterne lenker ==
(en) Dilophus bispinosus i Encyclopedia of Life 
(en) Dilophus bispinosus i Global Biodiversity Information Facility 
(en) Dilophus bispinosus hos Fauna Europaea